Διάταξη του Δικαστηρίου της 5ης Φεβρουαρίου 1997. - Unifruit Hellas EΠE κατά Επιτροπής των Ευρωπαϊκών Κοινοτήτων. - Αίτηση αναιρέσεως - Εξωσυμβατική ευθύνη - Ειδικά μέτρα επιτηρήσεως κατά την εισαγωγή μήλων - Εξισωτική εισφορά - Σώρευση - Προϊόντα υπό διαμετακόμιση προς την Κοινότητα - Αρχή της προστασίας της δικαιολογημένης εμπιστοσύνης. - Υπόθεση C-51/95 P.



Συλλογή της Νομολογίας του Δικαστηρίου 1997 σελίδα I-00727



Περίληψη



Λέξεις κλειδιά

1 Γεωργία - Κοινή οργάνωση των αγορών - Οπωροκηπευτικά - Εισαγωγές από τρίτες χώρες - Καθιέρωση εξισωτικής εισφοράς κατά την εισαγωγή μήλων - Δεν ελήφθη υπόψη η ιδιαίτερη κατάσταση των υπό διαμετακόμιση προϋόντων - Αρχή της προστασίας της δικαιολογημένης εμπιστοσύνης - Παραβίαση - Δεν υφίσταται

(Συμφωνία-πλαίσιο ΕΟΚ-Ξιλής· κανονισμοί του Συμβουλίου 1035/72, άρθρο 25 § 1, και 2707/72, άρθρο 3 § 3· κανονισμοί της Επιτροπής 384/93 και 846/93)

2 Αναίρεση - Λόγοι - Απλή παραπομπή σε προβληθέντα εντός άλλου πλαισίου επιχειρήματα - Απαράδεκτο - Απόρριψη

(Οργανισμός του Δικαστηρίου ΕΚ, άρθρο 51· Κανονισμός Διαδικασίας του Δικαστηρίου, άρθρο 112 § 1, στοιχ. γγ)

Περίληψη

3 Εισαγωγέας μήλων καταγωγής Ξιλής δεν μπορεί να επικαλεστεί παραβίαση της αρχής της προστασίας της δικαιολογημένης εμπιστοσύνης λόγω του ότι υποχρεώθηκε να καταβάλει εξισωτική εισφορά κατ' εφαρμογήν του κανονισμού 846/93 για τα εμπορεύματα που βρίσκονταν υπό διαμετακόμιση κατά την έκδοση του κανονισμού αυτού, ενώ η Επιτροπή εξακολουθούσε να απαιτεί, ως ειδικό μέτρο επιτηρήσεως θεσπισθέν με τον κανονισμό 384/93, την έκδοση πιστοποιητικών εισαγωγής με σύσταση εγγυήσεως, η οποία καταπίπτει σε περίπτωση μη πραγματοποιήσεως της εισαγωγής.

Συναφώς, αφενός, η ρήτρα της «εξαιρετικής περιπτώσεως», που προβλέπει το άρθρο 25, παράγραφος 1, του κανονισμού 1035/72, κατά την οποία μπορεί να μην επιβληθεί η εξισωτική εισφορά, αφορά μόνον τις περιπτώσεις κατά τις οποίες, μολονότι συντρέχουν όλες οι προϋποθέσεις για την επιβολή εισφοράς, η εισφορά αυτή δεν επιβάλλεται λόγω του ασήμαντου αριθμού προσφορών σε ασυνήθιστα χαμηλές τιμές και, αφετέρου, η θέσπιση ειδικών μέτρων επιτηρήσεως δεν εμποδίζει την Επιτροπή να καθιερώσει, εν συνεχεία, την επίδικη εξισωτική εισφορά, δεδομένου ότι τα δύο αυτά μέτρα σκοπούν στην επίτευξη διαφορετικών στόχων, οι οποίοι ωστόσο δεν είναι αντιφατικοί οπότε η σώρευσή τους δεν είναι ικανή να θίγει τον επιχειρηματία κατά τρόπο δυσανάλογο ή αφόρητο, ο δε επιχειρηματίας πρέπει να αντιμετωπίζει την πιθανότητα αυτή.

Εξάλλου, το άρθρο 3, παράγραφος 3, του κανονισμού 2707/72, το οποίο ορίζει ότι τα μέτρα διασφαλίσεως λαμβάνουν υπόψη την ιδιαίτερη κατάσταση των προϋόντων που βρίσκονται υπό διαμετακόμιση και το οποίο έχει ως αποτέλεσμα να επιτρέπεται στους επιχειρηματίες να επικαλούνται δικαιολογημένη εμπιστοσύνη ότι επί των ευρισκομένων ήδη υπό διαμετακόμιση προς την Κοινότητα προϋόντων τους δεν θα εφαρμοστούν, εκτός εάν υπάρχει επιτακτικό δημόσιο συμφέρον, μέτρα απαγορεύσεως εισαγωγής κατά την άφιξή τους στο κοινοτικό έδαφος, δεν εφαρμόζεται κατ' αναλογία στην καθιέρωση εξισωτικής εισφοράς. Πράγματι, τέτοιου είδους εισφορά δεν είναι συγκρίσιμη προς μέτρο διασφαλίσεως και η απαλλαγή των υπό διαμετακόμιση εμπορευμάτων από την καταβολή της εξισωτικής εισφοράς θα αποστερούσε το σύστημα των τιμών αναγωγής από κάθε αποτελεσματικότητα.

Τέλος, η συμφωνία-πλαίσιο συνεργασίας μεταξύ της Κοινότητας και της Ξιλής δεν μπορεί να δημιουργήσει δικαιολογημένη εμπιστοσύνη στον ενδιαφερόμενο εισαγωγέα, εφόσον ουδόλως αποσκοπούσε στην τροποποίηση των σχετικών με τις εξισωτικές εισφορές διατάξεων του κανονισμού 1035/72.

4 Από τον συνδυασμό των άρθρων 51 του Οργανισμού του Δικαστηρίου και 112, παράγραφος 1, στοιχείο γγ, του Κανονισμού Διαδικασίας προκύπτει ότι η αίτηση αναιρέσεως πρέπει να παραθέτει επακριβώς τα επικρινόμενα σημεία της αποφάσεως της οποίας ζητείται η αναίρεση καθώς και τα νομικά επιχειρήματα που στηρίζουν κατά τρόπο συγκεκριμένο το αίτημα αυτό.

Λόγος αναιρέσεως προς στήριξη αιτήσεως αναιρέσεως στο πλαίσιο του οποίου ο αναιρεσείων περιορίστηκε στο να παραπέμψει απλώς σε προβληθέντα εντός άλλου πλαισίου επιχειρήματα δεν πληροί την προϋπόθεση αυτή και επομένως πρέπει να απορριφθεί ως μη επαρκώς εμπεριστατωμένος και, συνεπώς, ως προδήλως απαράδεκτος.